උතුරු පළාතේ චෙස් ක්‍රීඩාවෙන් දක්ෂතා දැක්වූ පාසල් ක්‍රීඩක ක්‍රීඩිකාවන් සඳහා සහතිකපත්, කුසලාන හා ත්‍යාග ප්‍රදානය පසුගියදා උතුරු පළාත් ආණ්ඩුකාර ජි.ඒ.චන්ද්‍රසිරි මහතාගේ ප්‍රධානත්වයෙන් යාපනය ආණ්ඩුකාර කාර්යාලයේ දි සිදු කෙරිණි.2013 වසරේ දක්ෂතා දැක්වූ පාසල් ක්‍රිඩක ක්‍රීඩිකාවන් 30 දෙනකු සඳහා සහතික, කුසලාන හා ත්‍යාග පිරිනැමීම සිදු වූ අතර මේ අවස්ථාවේ අදහස් දැක්වූ ආණ්ඩුකාරවරයා යුධමය වාතාවරණය නිසා පසු බෑමට ලක්ව තිබූ උතුරේ ක්‍රීඩාව සාමය උදාවීමෙන් පසු සෙසු අංශ මෙන්ම විශාල ලෙස නඟා සිටුවීමට හැකිවූ බවත් ඒ හේතුවෙන් ක්‍රීඩාවෙන් දක්ෂතා ඇති උතුරේ දරු දැරියන් රැසක් ජාත්‍යන්තර තලයට රැගෙන යාමට හැකිවූ බවද එය සුවිශාල ජයග්‍රහණයක් බව ද පැවසීය.මේ අවස්ථාවට උතුරු පළාත් අධ්‍යාපන අමාත්‍යාංශ ලේකම් එස්.සත්‍යසිලන් මහතා උතුරු පළාත් ක්‍රීඩා ප්‍රධානින්, පාසල් දරු දැරියන් ඇතුළු පිරිසක් සහභාගී වූහ..